गत वर्ष १२ वर्षकै उमेरमा ममताका आमाबुबाले सिराहामा उनको बालविवाह गरिदिएका थिए । अहिले १३ वर्षकी ममता मरिक यतिवेला इनरुवा अस्पतालको शैयामा छिन् । छोरी जन्माएको निहुँमा परिवारले घर निकाला गरे पछि आमासँगै नवजात शिशुको समेत बिचल्ली भएको छ। घर निकाला पश्चात आफूलाई कोही चिनजानका व्यक्तिले अस्पतालमा छोडेर गएको उनले बताएकी छिन् । तर अस्पतालमा छोडेर जाने व्यक्ति को हुन् भन्ने बारेमा उनले बोलेकी छैनन् ।
